یسعیاہ
یسعیاہ عبرانی ישעיהו یونانیἨσαίας انگریزی Isaiah عربی اشعیاء بہ معنی خدا نجات ہے کتاب یسعیاہ کے مصنف اور پیغمبران عہد عتیق میں سے ایک پیغمبر تھے یسعیاہ عاموص کے بیٹے تھے اور وہ یروشلم میں ہیکل سلیمانی کے پاس رہتے تھے انھوں نے ایک نبیہ سے شادی کی جس کے بارے میں مفسرین تورات کا عقیدہ ہے کہ وہ دبورہ اور خلدہ کی طرح منصب نبوت رکھتی تھی یسعیا کے دو بیٹے تھے جن کے نام مہیر شالال حاش بز اور شیاریاشوب بیان کیے گئے ہیں یسعیاہ نے یہودیہ میں عہد عزیاہ آخز اور حزقیاہ کے دوران چونسٹھ سال تک پیغمبری کی ان کا پہلا دور خدمت  قبل مسیح عزیا کے دور حکومت کے آخری ایام میں تھا وہ چودہ سال تک سلطنت حزقیاہ کے روحانی مشیر رہے اور ان کی نظروں میں ایک اہم مقام رکھتے تھے اس دور میں وہ عوامی اجتماعات میں شریک ہوا کرتے تھے بادشاہ منسی کے عہد میں انھیں قید کر دیا گیا اور بروایت انھوں نے اس سے شہادت کی استدعا کی یسعیاہ  قبل مسیح تک بقید حیات تھے ان کو شہزادہ پیغمبران عہد عتیق اور بشارت دینے والے پیغمبر کی حیثیت سے یاد کیا جاتا ہے